Josetxo Goia-Aribe

Josetxo Goia-Aribe (Doneztebe, 1959ko martxoaren 12a) nafar saxo jotzaile eta konpositorea da, jazza eta musika tradizionala harilkatzen dituena.

 Bizitza 
Donezteben sortu bazen ere, urte eta erdi zuela familia Iruñera joan zen bizitzera, Jarauta karrikara lehenbizi eta Kale Nagusira ondoren. Aita txistularia izaki, gazte-gazterik hasi zen txistua ikasten. 15 urterekin gaita jotzen hasi zen, eta lauzpabost urtez ibili zen harat-honat, Nafarroako herrietan barrena. 19 urterekin, ostera, saxofoia ikasteko erabakia hartu zuen. Ikasketak Iruñean hasi eta Donostian bukatu zituen. Karrera amaierako saria eman zioten.Ilintxeta, Reyes, "Hemen harremanak askotan artalde moduan bideratzen dira, otsoaren beldur-edo", Argia, 2013-01-06, CC-BY-SA lizentzia

Jazza gustatzen zitzaionez, Sebastiana koartetoa sortu zuen 1984an,Pamplona/Iruña, aunamendi.eusko-ikaskuntza.eus eta kontzertu ugari eman zituen. Beka bati esker, Parisera joateko aukera izan zuen 1992an. Han ezagutu zituen zenbait musikarirekin batera, Auñamendi diskoa argitaratu zuen 1996an. 2014an, Alan Lomax etnomusikologoaren eredua hartu zuen Hispania fantastic diskoan. 1950eko hamarkadan Iberiar penintsulan zehar ibili zen Lomax, grabagailuarekin, eta herri kantu asko bildu zituen. Horietako batzuen aldaerak sartu zituen diskoan.Tubia, Iker, "Tradiziozko musika, nahieran", Berria, 2015-01-04 2018an, Jito Alai dantza eta musika ikuskizuna sortu zuen, Gayarre Saria eskuratu zuena.Jito Alai. Aires bohemios-La tierra baila, teatrogayarre.com

 Diskografia 
 Auñamendi (1996)
 Eunate
 Herrimiña, Chano Domínguez eta Iñaki Salvadorrekin
 Ilhargi-min, Maddi Oihenartekin
 Los pendientes de la reina, Sorkunde Idigoras, Estitxu Pinatxo eta Luisa Britorekin
 La Orquesta Jamalandruki
 En Jota, Arantxa Diezekin
 Hispania fantastic (2014)

 Erreferentziak 

 Kanpo estekak 
 Webgune ofiziala, josetxogoia-aribe.com

Kategoria:Nafarroa Garaiko musikagileak
Kategoria:Euskal Herriko saxofoi-jotzaileak
Kategoria:Doneztebarrak